ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 11 ຕຸລານີ້, ກອງປະຊຸມປະເທດພາຄີໃນ “ສົນທິສັນຍາວ່າດ້ວຍຊີວະນານາພັນ” ຄັ້ງທີ 15 ຫຼື COP15 ຂອງອົງການສະຫະປະຊາຊາດໄດ້ຈັດຂຶ້ນຢູ່ນະຄອນຄຸນມິງແຂວງຢຸນນານຈີນ. ເຈົ້າໜ້າທີ່ທີ່ກ່ຽວຂອງຂອງອົງການສະຫະປະຊາຊາດ, ສື່ມວນຊົນທີ່ມີອິດທິພົນຂອງອິນເດຍໄດ້ ຍ້ອງຍໍມາດຕະການແລະໝາກຜົນທີ່ໄດ້ຮັບໃນດ້ານການອະນຸລັກຊີວະນາໆພັນຂອງຈີນໃນລະດັບສູງ.
ໃນເວລາເຂົ້າຮ່ວມພິທີເປີດກອງປະຊຸມ, ທ່ານນາງ ບິດ ທຣັນຄ໌ມັນ, ຜູ້ແທນອົງການສະຫະປະຊາຊາດກ່ຽວກັບການພັດທະນາແລະແຜນການປະຈຳຈີນກ່າວວ່າ, ໃນຍຸກປັດຈຸບັນ, ຈັງຫວະການສູນພັນຂອງຊີວະນາໆພັນໄດ້ໄວຂຶ້ນຢ່າງຫຼວງຫຼາຍ, ຫວັງວ່າ, ກອງປະຊຸມເທື່ອນີ້ຈະສາມາດສົ່ງຜົນດີຕໍ່ການອະນຸລັກຊີວະນາໆພັນໄດ້ດີເທົ່າກັບກອງປະຊຸມກ່ຽວກັບການປ່ຽນແປງຂອງດິນຟ້າອາກາດທີ່ປາຣີ ທີ່ມີຜົນດີຕໍ່ການຮັບມືກັບການປ່ຽນແປງຂອງດິນຟ້າອາກາດ.
ທ່ານອາບິນັຟ ເຈນ, ນັກຂ່າວທີ່ມີຊື່ສຽງຂອງສະຖານີໂທລະພາບຂ່າວ “Live India” ຂອງອິນເດຍກ່າວວ່າ, ໃນປີມໍ່ໆມານີ້, ຈີນໄດ້ເສີມຂະຫຍາຍບົດບາດນັບມື້ນັບສຳຄັນ ໃນການຮັບມືກັບການປ່ຽນແປງຂອງດິນຟ້າອາກາດ, ການປ້ອງກັນແລະແກ້ໄຂບັນຫາມົນລະພິດ, ການອະນຸລັກຊີວະນາໆພັນແລະດ້ານອື່ນໆຂອງ ໂລກ. ອິນເດຍກໍ່ແມ່ນປະເທດທີ່ມີຊີວະນາໆພັນອຸດົມສົມບູນ, ສອງປະເທດຈີນ-ອິນເດຍຄວນເພີ່ມທະວີການແລກປ່ຽນແລະການຮ່ວມມືກັນ, ສຸມຄວາມພະຍາຍາມຮ່ວມກັນເພື່ອຊຸກຍູ້ການສ້າງປະຊາຄົມຮ່ວມຊີວິດເຖິງໜ່ວຍໂລກ.